section_heading: Odlike
paragraph_text: mini|lijevo|<center>Detalj lica. Kip je od obojenog vapnenca s inkrustiranim očima koje, dok su bradavice od drveta. Pisar je od pasa do kojena odjeven u bijeli kilt i u lijevoj ruci drži rolu papirusa, dok je druga ruka na krilu, u položaju za pisanje, ali joj očito nedostaje kist koji je nekad bio u ruci.<ref>Sjedeći pisar na službenim stranicama muzeja Louvre, Pariz Pristupljeno 18. studenoga 2016. Od ukočenog tijela odudara realistično oblikovano lice, ali i šake s prstima i noktima. Posebna pozornost posvećena je očima koje su inkrustrirane bijelim magnezitom koji je prošaran crvenim linijama (poput pravog oka) i prozirnim kamenim kristalom čija je stražnja strana ispunjena slojem organske boje koja u isto vrijeme izgleda kao šarenica oka i služi kao vezivo. Oba oka dodadno podržavaju dvije spajalice od legure bakra i arsena, dok su obrve istaknute tamnom organskom bojom. mini|<center>Detalj ruku. Tijelo pisara je oblikovano mekano i blago debelo, što sugerira njegovo zdravlje i odsustvo fizičkog napora. Njegov izraz lica je miran i pozoran, gledajući prema gledatelju kao da očekuje instrukcije što da zapiše. Zbog njegovih neobično tankih usana, širokih grudi i čvrstog položaja tijela pretpostavljalo se kako je figura portret upravitelja Pehernefera sa samog početka 4. dinastije, u vrijeme izgradnje piramide u Gizi. Sjedeći pisar izgleda realistično i ne sliči na druge stilizirane skulpture iz njegovog razdoblja što ga čini jedinstvenim djelom staroegipatske umjetnosti. Pisari kao motiv su bili još popularniji u 5. dinastiji, ali su tada uglavnom prikazivani kako čitaju, a ne kako pišu. Pisari su bili izrazito važni i bili su dobro plaćeni, iako su pripadnici kraljevske obitelji, visoki svećenici i brojni visoki službenici bili pismeni, pisari su bili nezamjenjivi za funkcioniranje države na više razina. Pisari su obavljali komunikaciju između vladara i podanika, organizirali su svakodnevni život, prikupljali poreze i upravljali radovima poput izgradnje piramida, rudarstva, trgovine, pa čak i rata.<ref>Kathryn A. Bard, An Introduction to the Archaeology of Ancient Egypt, Massachusetts, US: Blackwell Publishing. 2007., str. 32. ISBN 978-1-4051-1149-2 Mnogi faraoni i visoko rangirani službenici su dali da se izrade ovakve figure njihovih vjernih slugu kako bi im mogli nastaviti služiti u zagrobnom životu.